### Beslutning

Godkendt.

### Sagsfremstilling

## Resume og sagens baggrund

Jan Kristensen, som er rådgiver på cykelstiprojektet mellem [adresse] og Slagelse landevej (rute 22), har fremsendt foreløbige skitser med mere for cykelstiforbindelsen. Den overordnede skitse for linjeføring ønskes besluttet. Lodsejere og beboere er inviteret til et informationsmøde om projektet.

## Indstillinger

Chefen for Vej, Ejendom og Affald indstiller, at der arbejdes videre på baggrund af den overordnede skitse til en linjeføring for cykelstiforbindelsen mellem [adresse] og Slagelse landevej (rute 22), som ligger nord for [adresse].

## Behandling

Teknik- og Miljøudvalget.

## Sagsfremstilling

I anlægsprojektet for etablering af cykelstiforbindelse mellem [adresse] og Slagelse landevej (rute 22) er rådgivningsfirmaet MOE kommunens rådgiver.

Arbejdet med projekteringen er lige begyndt, og rådgiveren har fremsendt foreløbige skitser og et notat vedrørende valg af linjeføring med mere (se vedhæftede bilag).

Disse foreløbige dokumenter fremlægges hermed for Teknik- og Miljøudvalget, især med henblik på en beslutning om den overordnede linjeføring, som rådgiveren foreslår beliggende nord for [adresse].

Når det egentlige skitseprojekt er udarbejdet, fremlægges dette til godkendelse.

Kalundborg Kommune har inviteret lodsejere og beboere omkring [adresse] til et informationsmøde om cykelstiprojektet. Mødet foregår i [adresse] torsdag den 8. december 2022 kl. 19.00-20.30.

Det forventes, at der senere i projektforløbet afholdes et borgermøde om projektet, når forholdene omkring Frode Søndergaard er blevet mere konkrete.

## Økonomiske konsekvenser

Ingen økonomiske konsekvenser.